පලා ගිය හුමායුන් ඉතා අසරණ තත්ත්වයකට මුහුණ පෑවේය. ඔහුට හමීදා බානු බේගම් නමැති කුමරියක හමු වූයේ එම අඳුරු යුගයේදීය. ඔවුන් දෙදෙනා විවාහ වූ අතර ඔවුනට අක්බාර් නමින් පුත්‍රයකු ලැබිණි. අක්බාර්ගේ උපත සිදු වූයේ ක්‍රි. ව. 1542 දීය. කෙටි කලක් අමර්කෝට්හි රැඳී සිටි හුමායුන් පර්සියාව බලා ගියේ ෂා තහමස්ප් නමැති පර්සියානු පාලකයාගේ සහය ලබා ගැනීමේ අරමුණ ඇතිවය. හුමායුන්ට යළි රාජ්‍ය අත්පත් ගැනීමට සහය දීමට කැමැත්ත පළ කළ ෂා තහමස්ප් එයට හිලව්වක් ලෙස කන්දහාරය ඔහුට ලබා දෙන ලෙස ඉල්ලා සිටියේය. ඔහුගේ සහය ඇතිව කන්දහාරයට ප්‍රහාරයක් එල්ල කළ හුමායුන් අස්කරී පලවා හැර කන්දහාරය ෂා තහමස්ප්ට පැවරීය. එහෙත් ෂාගේ මරණය සිදු වූ හෙයින් කන්දහාරය යළි හුමායුන්ට අයත් විය. ඊළඟ වර්ෂයේ ඔහු කාබුල් ආක්‍රමණය කොට කම්රාන් පලවා හැර එය අත්පත් කර ගත්තේය.
හුමායුන්ට යළි රාජ්‍ය අත්පත් ගැනීමට සහය දීමට කැමැත්ත පළ කළ ෂා තහමස්ප් එයට හිලව්වක් ලෙස හුමායුන්ගෙන් ඉල්ලුවෙ කුමක්ද?
කන්දහාරය